vom 28. Juni 1866. 427 



atque ultimam partem infinita inferioris sortis ut militum atque 

 officiariorum domus Augustae et privatorum, artificum ac ne- 

 gociatorum caeterorumque communium hominum epitaphia con- 

 gerere decreveram. Quorum mihi nulla omnino supersunt praeter 

 pauca simpliciora, quae nuper ex schedis meis selegeram et 

 Laurino nostro legenda forte dederam. Quo igitur modo aut 

 qua via suppleri hae partes possint non video, nisi tu nobis 

 suppetias ferre velis, tuorumque exemplariorum usum aliquam- 

 diu permittas. Quod te non libenter facturum credo, propter 

 annotationes tuas atque observationes diligentissimas, quas Om- 

 nibus communes esse puto nolis. Verum ego persancte tibi 

 promitto iuroque (modo hoc impetrari abs te possit) me praeter 

 nudas inscriptiones nihil descripturum, aut aliis communica- 

 turum. Rogo igitur per eam quam diu inter nos aluimus ami- 

 citiam fidemque, ut hac in re mihi opem feras atque huic po- 

 tissimae calamitatis meae parti mederi velis. Nam pecuniam 

 materiamque ad domum reaedificandam alii promittunt ac iam 

 offerre incipiunt: suppellectilem vestesque ipsemet mihi paulatim 

 comparabo : haec vero , quorum iacturam Omnibus rebus aliis 

 antepono, a te uno expectanda mihi sunt. Ne igitur tu mihi 

 hac in parte desis, etiam atque etiam oro. Caeterum quia haec 

 per nuncium publicum aut alium quemvis transmittere forsitan 

 non voles: ego ipse si sie videbitur, quum primum citra meum 

 ac meorum incommodum potero, iterum istuc ad te veniam, ut 

 ea quae voles praesenti praesens communices, et si quae erunt, 

 quibus carere nullo temporis spatio poteris, aut quae auferri 

 omnino non possent, ut ea celerrime istic excipiam. Ea vero 

 quae asportari ad tempus sines quorumque usum mihi ad dies 

 aliquot concedes, ubi domum rediero, quanta potero celeritate 

 minusculis etiam litteris describam, posteaque eadem qua ac- 

 cepero fide restituam. Sed miraberis fortassis, mi Pighi, unde 

 natum sit hoc incendium, quaque mea aut meorum ineuria male 

 custoditus ignis mihi tantum incommodum attulerit. Verum ex 

 fomentorum reliquiis atque aliis indieiis coniecturisque com- 

 pertum est, nebulonem quendam peregrinum et vagabundum, 

 qui praeterito autumno cum aliis duobus in fossorem a meis 

 electus fuerat, ignem data opera stabulo subdidisse, ut totam 

 viciniam sicuti minatus erat perderet. Quod haud dubie ita 



